Bukstehudė
Bukstehudė (vok. Buxtehude) – miestas šiaurės Vokietijoje, Žemutinės Saksonijos žemėje, Hamburgo aglomeracijoje, 20 km į pietvakarius nuo miesto centro, prie Estės upės. Vystoma chemijos, maisto, statybos pramonė, mašinų, metalo dirbinių gamyba. Yra 1197 m. pastatytas benediktinių vienuolynas, XIII a. pastatyta bažnyčia, 1539 m. pastatytos gynybinės sienos, XVI a. gyvenamieji namai.